**Zaključci sa 1. sjednice NVa- 06.09.2024.**

**Dnevni red**:

1. Usvajanje zapisnika sa 22. sjednice Nastavničkog vijeća održane 30. kolovoza 2024.

2. Pripreme vezane uz početak školske godine 2024./2025.

1. Formiranje razreda
2. Prihvat učenika prvi dan nastave 9. rujna 2024.
3. Raspored učenika i nastavnika
4. Upute nastavnicima vezane uz početak školske godine
5. Rad smjena u školskoj godini 2024./2025.
6. Imenovanje razrednika i zamjenika razrednika

3. Imenovanje školskog ispitnog povjerenstva za provedbu državne mature u školskoj godini 2024./2025.,

4. Pravilnik o načinima, postupcima i elementima vrednovanja učenika u osnovnoj i srednjoj školi

5. Pravilnik o kriterijima za izricanje pedagoških mjera,

6. Pravilnik o načinu postupanja odgojno – obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN br.132/13),

7. Molbe učenika

8. Razno.

**Točka 1)**

Otvara se rasprava glede teksta zapisnika s 1. sjednice Nastavničkog vijeća održane 1. rujna

2023. godine. Nakon što je utvrđeno kako primjedbi i nadopuna nema, ravnateljica isti daje na

glasovanje. Tekst zapisnika je jednoglasno usvojen.

**Točka 2)**

**a)** Nastavničko vijeće utvrđuje broj učenika po razredima:

|  |  |  |  |
| --- | --- | --- | --- |
| Razred | Broj učenika | Razred | Broj učenika |
| 1.1 | 26 | 2.4 | 21 |
| 1.2 | 29 | 2.5 | 14 |
| 1.3 | 26 | 3.1 | 27 |
| 1.4 | 24 | 3.2 | 31 |
| 1.5 | 24 | 3.3 | 24 |
| 2.1 | 22 | 3.4 | 26 |
| 2.2 | 24 | 4.1 | 18 |
| 2.3 | 18 | 4.2 | 32 (14 u razredu) |
|  |  | UKUPNO | **386** ili 368(14 – 4.2) |

**b)** Ravnateljica obavještava NV da će se učenici primati u školu u ponedjeljak, 09. rujna 2024. godine po posebnom rasporedu:

- 2. razredi u 8:00 sati

- 3. razredi u 9.00 sati

- 4. razredi u 9:00 sati

- 1. razredi u 10:00 sati u videokonferencijskoj dvorani

- nastavak obrazovanja u 11.00 sati u učionici 5

**c)** Profesor M. dijeli raspored sati nastavnicima.

**d)** Ravnateljica daje upute nastavnicima vezano uz prvi dan škole, ali i upute koje vrijede za sve ostale nastavne dane.

Pedagoginja J.B.A. moli da razrednici organiziraju roditeljske sastanke odmah u prvom tjednu nastave. Važno je naglasiti roditeljima i učenicima da su kamere na zgradi na Gorovu.

Ravnateljica moli da se izaberu predstavnici razreda za Vijeće roditelja te daje upute o formiranju razrednih odjela u e dnevniku.

**e)** Razredi koji su obuhvaćeni „A“ smjenom u prvom tjednu pohađat će nastavu ujutro, dok će učenici „B“ smjene u školu krenuti u poslijepodnevnoj smjeni.

**f)** Ravnateljica moli razrednike da navedu zamjenike razrednika.

**Točka 3)**

Ravnateljica imenuje školsko ispitno povjerenstva za provedbu državne mature u školskoj godini 2024./2025.: Sibila Roth, ravnateljica; I. P. T. prof. (ispitna koordinatorica), K. G., prof. (zamjenica ispitne koordinatorice); N.N., prof., I.L., prof., M.Š., prof., B.B. prof.

**Točka 4)**

Ravnateljica čita Pravilnik o načinima, postupcima i elementima vrednovanja učenika u osnovnoj i srednjoj školi. Ravnateljica naglašava koliko je bitno da se djeca i roditelji upoznaju s Pravilnikom na satu razrednika i na prvom roditeljskom sastanku.

**Točka 5)**

Ravnateljica čita Pravilnik o kriterijima za izricanje pedagoških mjera.

**Točka 6)**

Ravnateljica čita Pravilnik o načinu postupanja odgojno – obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN br.132/13).

**Točka 7)**

Majka učenika N.C. upućuje zamolbu Nastavničkom vijeću za prelazak iz Strojarske škole za industrijska i obrtnička zanimanja Rijeka u Ugostiteljsku školu, smjer kuhar. Molba se jednoglasno prihvaća i učenik se upućuje u razredni odjel 1.4 od 06.rujna 2024.

Majka učenice L.P. upućuje zamolbu za prelazak učenice iz Obrtničke škole Opatija u drugi razred Ugostiteljske škole, smjer kuhar. Molba se jednoglasno prihvaća i učenica se upućuje u razredni odjel 2.4 od 06.09.2024.

Majka učenika I.L. upućuje zamolbu za premještaj učenika iz Elektroindustrijske i obrtničke škole Rijeka u Rijeci u Ugostiteljsku školu Opatija, smjer kuhar. Učenik je smješten u Učeničkom domu Lovran. Molba učenika se jednoglasno prihvaća i učenik se šalje u razredno odjeljenje 2.4 od 06.09.2024.

**Točka 8)**

Ravnateljica predstavlja novog vjeroučitelja M.R.

Ravnateljica obavještava Nastavničko vijeće da smo se kao školska ustanova prijavili na natječaj koji je organizirala Hrvatska turistička zajednica te zahvaljuje pedagoginji J.B.A. i psihologinji L.B. na predanom radu i trudu koji ulažu da bi se prikupili potrebni dokumenti.

Ravnateljica daje informacije nakon povratka s konferencije za ravnatelje strukovnih škola koji se održavao u Šibeniku od 02. do 04. rujna, a na kojemu je sudjelovao i ministar znanosti i obrazovanja Radovan Fuchs.

Ravnateljica izvještava da se u Šibeniku održao i okrugli stol s ravnateljima strukovnih škola koji imaju eksperimentalne programe modularne nastave. Ravnatelji su podijelili svoja iskustva i napomenuli kako je važno da nastavnici međusobno surađuju u modulima. Savjetnici iz Agencije za strukovno obrazovanje i obrazovanje odraslih pohvalili su rad našeg Nastavničkog vijeća jer su se u modularnu nastavu uključili svi aktivi što nije bila praksa u svim školama.

Ravnateljica je Agenciji za strukovno obrazovanje i obrazovanje odraslih predložila profesorice M.Š.i K.G. u mobilne timove koji će obilaziti strukovne škole i savjetovati kolege vezano uz modularnu nastavu.

Nastavničko vijeće se usuglasilo da se učenicima koji nisu na vrijeme donijeli potvrdu o obavljenoj ljetnoj stručnoj praksi produži rok za donošenje potvrde do 31. listopada.

Profesorica V.B. izvještava Nastavničko vijeće o CARNETovom webinaru e – Dnevnik vezano uz nadogradnju sustava i priprema za novu školsku godinu 2024./2025. Profesorica A.M. je poveznicu snimke webinara stavila u aplikaciju Teams.

Ravnateljica dijeli privremena tjedna zaduženja za nastavnike za školsku godinu 2024./2025. koji nastavnici trebaju potpisati i vratiti ravnateljici.

Ravnateljica zahvaljuje nastavnicima koji su pomogli u organizaciji komemoracije.

Ravnateljica moli nastavnike da odrade sve potrebno u e dnevnicima za novu školsku godinu.